stanford-oval/wikipedia huggingface dataset:
มหาวิทยาลัยราชภัฏนครปฐม
ศิษย์เก่าที่มีชื่อเสียง > วาไรตี้

พชรพล แซ่อึ้ง (จากรายการแฟนพันธ์แท้สงครามโลกครั้งที่ 2)
ศักรินทร์  คชชา Sakarin Kotcha (Big) - รองอันดับ 1 Mister Star Thailand 2019 และ2nd Runner Up Mr. Universal Ambassador 2019 (ตัวแทนประเทศไทย)
คณะ

คณะวิทยาศาสตร์และเทคโนโลยี
คณะมนุษยศาสตร์และสังคมศาสตร์
คณะครุศาสตร์
คณะวิทยาการจัดการ
คณะพยาบาลศาสตร์
คณะสหเวชศาสตร์(โครงการจัดตั้ง)
โรงเรียน

โรงเรียนสาธิตมหาวิทยาลัยราชภัฏนครปฐม
โรงเรียนราชินีบูรณะ
ระบบสารสนเทศสำหรับบุคคลภายนอก

เอกสาร/ตีพิมพ์
ฐานข้อมูลงานวิจัย (NPRU - Online Journal And Research Databases) เก็บถาวร 2019-03-21 ที่ เวย์แบ็กแมชชีน
หนังสืออิเล็กทรอนิกส์ (NPRU E-Book)
สารสนเทศที่น่าสนใจ
ระบบรับสมัครนักศึกษา TCAS
บทเรียนออนไลน์ NPRU Open Courseware
ประชาสัมพันธ์การอบรมสำหรับบุคคลภายนอก
พระพุทธศรีทวารวดีสิริราชภัฏ
การหมุน (เรขาคณิต)

สำหรับความหมายอื่น ดูที่ การหมุน (แก้ความกำกวม)
การหมุน
การหมุน (อังกฤษ: Rotation) ในทางเรขาคณิตเป็นการแปลงทางเรขาคณิต ซึ่งเคลื่อนที่จุดทุกจุดในระนาบรอบจุดตรึงจุดหนึ่ง
การหมุนบนระนาบเป็นการแปลงทางเรขาคณิตที่มีจุด O ที่ตรึงจุดหนึ่งเป็นจุดหมุน แต่ละจุด P บนระนาบ มีจุด P' เป็นภาพที่ได้จากการหมุนจุด P รอบจุด O ตามทิศทางที่กำหนดด้วยมุมที่มีขนาด K โดยที่
ถ้าจุด P ไม่ใช่จุด O แล้ว OP = OP' และขนาดของ PÔP' เท่ากับ K
ถ้าจุด P เป็นจุดเดียวกันกับจุด O แล้ว จุด P และ P' เป็นจุดเดียวกัน
สมบัติ

รูปต้นแบบกับภาพที่ได้จากการหมุนสามารถทับกันได้สนิท โดยไม่ต้องพลิกรูปหรือกล่าวว่า รูปต้นแบบกับภาพที่ได้จากการหมุนเท่ากันทุกประการ
จุดบนรูปต้นแบบและภาพที่ได้จากการหมุนจุดนั้น แต่ละคู่จะอยู่บนวงกลมเดียวกัน
และมีจุดหมุนเป็นจุดศูนย์กลาง แต่วงกลมเหล่านี้ไม่จำเป็นต้องมีรัศมียาวเท่ากัน
สมมาตรการหมุน

เป็นรูปที่สามารถหมุนด้วยมุมที่มีขนาดน้อยกว่า 360 องศาแล้วภาพที่ได้จากการหมุนจะทับรูปเดิมได้สนิท
ประเทศบอสเนียและเฮอร์เซโกวีนา

"บอสเนีย" และ "บอสเนียและเฮอร์เซโกวีนา" เปลี่ยนทางมาที่นี่ สำหรับหน่วยการปกครองทางตะวันตกของประเทศ ดูที่ สหพันธรัฐบอสเนียและเฮอร์เซโกวีนา สำหรับความหมายอื่น ดูที่ บอสเนีย (แก้ความกำกวม) และ บอสเนียและเฮอร์เซโกวีนา (แก้ความกำกวม)
| บอสเนียและเฮอร์เซโกวีนา Bosna i Hercegovina (บอสเนีย) Bosne i Hercegovina (โครเอเชีย) Bosna i Hercegovina / Босна и Херцеговина (เซอร์เบีย) |
| --- | --- |
   ธงชาติ     ตราแผ่นดิน  
คำขวัญ: ไม่มี
เพลงชาติ: เพลงชาติบอสเนียและเฮอร์เซโกวีนา

เมืองหลวง และเมืองใหญ่สุด: ซาราเยโว 43°52′N 18°25′E﻿ / ﻿43.867°N 18.417°E﻿ / 43.867; 18.417
ภาษาราชการ: ภาษาบอสเนีย ภาษาเซอร์เบีย และภาษาโครเอเชีย
การปกครอง: สหพันธ์ ระบบรัฐสภา  สาธารณรัฐคณะผู้อำนวยการ

• ผู้แทนระดับสูง : คริสทีอัน ชมิท
• ประธานคณะประธานาธิบดี : Željka Cvijanović
• สมาชิกคณะประธานาธิบดี : เฌลย์กอ ก็อมชิช เดนิส เบชิรอวิช เฌลย์กา สวิยานอวิช
• ประธานสภารัฐมนตรี : บอร์ยานา กริชตอ
 
ประวัติศาสตร์บอสเนีย ก่อตั้งในปี 753

• ราชอาณาจักรบอสเนีย : 753
• สมัย ออตโตมันยึดครอง : 1463
• ดินแดนใต้การปกครองร่วมบอสเนียและเฮอร์เซโกวีนา : 1878
• ราชอาณาจักรยูโกสลาเวีย : 1918
• สหพันธ์สาธารณรัฐสังคมนิยมยูโกสลาเวีย : 1943
• สาธารณรัฐบอสเนียและเฮอร์เซโกวีนา/ สงครามบอสเนีย : 1992
• สหพันธ์รัฐบอสเนียและเฮอร์เซโกวีนา : 1995
 
พื้นที่
• รวม: 51,129 ตารางกิโลเมตร (19,741 ตารางไมล์) (125)
• แหล่งน้ำ (%): 1.4%
ประชากร
• 2019 ประมาณ: 3,332,593 (135)
• สำมะโนประชากร 2013: 3,531,159
• ความหนาแน่น: 69 ต่อตารางกิโลเมตร (178.7 ต่อตารางไมล์)
จีดีพี (อำนาจซื้อ) : 2021 (ประมาณ)
• รวม:  $51.996 พันล้าน (114)
• ต่อหัว:  $15,935 (77)
จีดีพี (ราคาตลาด) : 2021 (ประมาณ)
• รวม:  $21.953 พันล้าน (115)
• ต่อหัว:  $6,727 (89)
จีนี (2015):  32.7 ปานกลาง · 47
เอชดีไอ (2019):  0.780 สูง · 73
สกุลเงิน: คอนเวร์ทีบิลนามาร์คา (BAM)
เขตเวลา: UTC+1 (CEST)
• ฤดูร้อน (เวลาออมแสง): UTC+1 (CEST)
รหัสโทรศัพท์: 387
โดเมนบนสุด: .ba
บอสเนียและเฮอร์เซโกวีนา (อังกฤษ: Bosnia and Herzegovina; บอสเนีย-โครเอเชีย-มอนเตเนโกร-เซอร์เบีย: Bosna i Hercegovina / Босна и Херцеговина, ออกเสียง: [bôsna i xěrtseɡoʋina]), ย่อว่า BiH (BiH / БиХ) หรือ B&H, บางครั้งเรียกว่า บอสเนีย–เฮอร์เซโกวีนา และมักจะรู้จักในนามอย่างไม่เป็นทางการว่า บอสเนีย เป็นประเทศที่ตั้งอยู่บนทางแยกระหว่างยุโรปใต้ และยุโรปตะวันออกเฉียงใต้ ตั้งอยู่ในคาบสมุทรบอลข่าน มีพรมแดนติดกับประเทศเซอร์เบียทางตะวันออก มอนเตเนโกรทางตะวันออกเฉียงใต้ และโครเอเชียทางเหนือ และตะวันตกเฉียงเหนือ ทางทิศใต้ของประเทศยังมีพื้นที่ติดชายฝั่งแคบทางทะเลเอเดรียติก ภายในทะเลเมดิเตอร์เรเนียน ซึ่งมีระยะทางประมาณ 20 กิโลเมตร (12 ไมล์) ในพื้นที่ตอนกลางและตะวันออกของประเทศมีภูเขามาก และมีภูมิอากาศแบบชื้นภาคพื้นทวีป โดยมีอากาศร้อนในฤดูร้อน แต่หนาวเย็นพร้อมกับมีหิมะในฤดูหนาว ในตะวันตกเฉียงเหนือเป็นพื้นที่เนินปานกลาง และในตะวันออกเฉียงเหนือมีพื้นที่ราบเรียบเป็นส่วนใหญ่ ภูมิภาคเฮอร์เซโกวีนา ซึ่งตั้งอยู่ทางใต้ของประเทศเป็นภูมิภาคที่มีขนาดเล็กที่สุด มีภูมิอากาศแบบเมดิเตอร์เรเนียน และมีภูเขามากที่สุด ซาราเยโว เป็นเมืองหลวง และเมืองใหญ่ที่สุดของบอสเนียและเฮอร์เซโกวีนา ต่อจากบันยาลูกา ทุซลา และเซนิกา
การเมือง

ตามมาตรา 5 ของรัฐธรรมนูญแห่งบอสเนียและเฮอร์เซโกวีนาประธานาธิบดีประกอบด้วยสมาชิกสามกลุ่มซึ่งเป็นตัวแทนของประเทศบอสเนียและเฮอร์เซโกวีนาได้แก่ ชาวบอสเนีย ชาวเซิร์บและชาวโครแอตหมุนเวียนครั้งละรอบๆ รอบละ 8 เดือนในวาระ 4 ปี การดำรงตำแหน่งประธานธิบดีมีวาระได้ไม่เกิน 2 วาระ ถึงแม้จะไม่จำกัดวาระก็ตาม ประธานาธิบดีจะขึ้นดำรงตำแหน่งคนแรกจะต้องมีคะแนนเสียงมากที่สุดใน 3 กลุ่ม
การเมือง > การแบ่งเขตการปกครอง

บทความหลัก: เขตการปกครองของประเทศบอสเนียและเฮอร์เซโกวีนา
ตามข้อตกลงเดย์ตัน ประเทศบอสเนียและเฮอร์เซโกวีนาแบ่งเขตการบริหารหลักออกเป็น
สหพันธรัฐบอสเนียและเฮอร์เซโกวีนา แบ่งออกเป็น 10 รัฐ (cantons) ได้แก่
รัฐอูนา-ซานา
รัฐพอซาวีนา
รัฐตุซลา
รัฐเซนีตซา-ดอบอย
รัฐบอสเนียนพอดรินเย
รัฐเซนทรัลบอสเนีย
รัฐเฮอร์เซโกวีนา-เนเรตวา
รัฐเวสต์เฮอร์เซโกวีนา
รัฐซาราเยโว
รัฐเวสต์บอสเนีย
เรปูบลิกาเซิร์ปสกา แบ่งออกเป็น 7 เขต (regions) ได้แก่
เขตบาญาลูกา
เขตดอบอย
เขตบีเยลยีนา
เขตวลาเซนีตซา
เขตซาราเยโว-รอมานียา
เขตฟอตชา
เขตเทรบินเย
เขตเบิร์ชกอ เป็นหน่วยบริหารที่ปกครองตนเองภายใต้อำนาจอธิปไตยของประเทศบอสเนียและเฮอร์เซโกวีนา เป็นส่วนหนึ่งของทั้งสหพันธรัฐบอสเนียฯ และสาธารณรัฐเซิร์ปสกา
การเมือง > กองทัพ

บทความหลัก: กองทัพบอสเนียและเฮอร์เซโกวีนา
บอสเนียมีทหารกองประจำการประมาณ 14,000 นาย โดยบอสเนียวางกำลังทหารอยู่ตามแนวป่าและชายแดนประเทศ เพื่อป้องกันประเทศของตน บอสเนียจัดกลุ่มทหารตามป่าอยู่ประมาณ 3.000-4.000 คน ส่วนชายแดนมีประมาณ 5.000-10.000 คน รถถังส่วนใหญ่ใช้รุ่น T-55 จำนวน 155 คัน และ M-60A3 จำนวน 45 รวมถึงยานเกราะลำเลียงพล M-113 ที่ได้รับการสนับสนุนจากสหรัฐ รถเกราะติดปืนกล55.ม.ม. ถึงบอสเนียจะมีกำลังทหารน้อย แต่ก็แข็งแกร่งมาก
ประวัติศาสตร์

ยูโกสลาเวียเดิมประกอบด้วย 6 สาธารณรัฐ กล่าวคือ สาธารณรัฐสโลวีเนีย โครเอเชีย เซอร์เบีย บอสเนีย - เฮอร์เซโกวีนา มอนเตเนโกร และมาซิโดเนีย รวมทั้งคอซอวอและวอยวอดีนา ซึ่งเป็นจังหวัดปกครองตนเอง
ประวัติศาสตร์ > ราชอาณาจักรบอสเนีย

ราชอาณาจักรบอสเนีย ก่อตั้งราวปี 753 โดยชาวบอสเนีย ซึ่งนับถือศาสนาคริสต์นิกายบอสเนียนออร์ทอดอกซ์ และเข้าเป็นสมาชิกของจักรวรรดิโรมันอันศักดิ์สิทธิ์ จนถึงปี 1463 ชาวบอสเนียเริ่มหันเข้ารับอิสลาม และรวมชาติเข้ากับ จักรวรรดิออตโตมัน ทำให้จักรวรรดิโรมันอันศักดิ์สิทธิ์หมดสิทธิปกครองบอสเนียต่อไป
ประวัติศาสตร์ > สมัยออตโตมัน

จักรวรรดิออตโตมันได้รวมบอสเนียเป็นแคว้นของจักรวรรดิบอสเนีย คล้ายกับจักรวรรดิโรมันอันศักดิ์สิทธิ์หรือจักรวรรดิออสเตรีย-ฮังการี  เช่นเดียวกับเซอร์เบีย และดินแดนอื่นๆใกล้เคียง
ประวัติศาสตร์ > ปฏิวัติบอสเนียใหญ่และความพยายามประกาศเอกราชจากออตโตมัน

ในปี 1831 ดินแดนเอยาเลต์แห่งบอสเนียซึ่งเป็นส่วนหนึ่งของการปกครองของออตโตมันได้ก่อการกำเริบที่เรียกว่าGreat Bosnian Uprising ภายใต้การนำของ Husein Gradaščević หรือฉายานาม มังกรแห่งบอสเนีย (Zmaj od Bosne) การต่อสู้ดุเดือดในปี 1833 ออตโตมันก็สามารถยึดซาราเยโวกลับมาได้แต่ก็ต้องเสียการควบคุมประเทศบอสเนียและเฮอร์เซโกวีนาที่มีการก่อจลาจลและการปฏิวัติเพื่อเอกราชมากมายตามเมือง ตามป่าตามเขา ในหลายจุดทั่วดินแดนกระตุ้นชาตินิยมที่ไม่เฉพาะบอสเนียแต่รวม เซอร์เบีย บัลแกเรีย มอนเตเนโกร และ โรมาเนีย การต่อสู้ทำให้เกิดเหตุที่เรียกว่า การกำเริบในเฮอร์เซโกวีนา(Herzegovina uprising) ในปี 1852-1862 และ ในปี 1875-1877 และกลายมาเป็น ส่วนหนึ่งของเหตุการณ์ที่เรียกว่า Great Eastern Crisis หรือวิกฤตตะวันออกครั้งใหญ่ ที่ออตโตมันยอมถอยออกจากบอสเนีย
ประวัติศาสตร์ > ดินแดนปกครองร่วมบอสเนียและเฮอร์เซโกวีนา

บทความหลัก: ดินแดนใต้การปกครองร่วมบอสเนียและเฮอร์เซโกวีนา
ราชวงศ์ฮับสบูร์ก ได้ประชุมร่วมกับ กลุ่มมุขมนตรีบอสเนีย-เฮอร์เซโกวีนา หลังในปี 1878 ออสเตรียมีบทบาทมากในการช่วยบอสเนียต่อสู้กับออตโตมัน คณะรัฐบาลจึงเชิญ จักรพรรดิแแห่งออสเตรียขึ้นเป็นประมุขของประเทศและได้ผนวกดินแดนรวมกับจักรวรรดิออสเตรีย-ฮังการี เป็นประเทศองค์ประกอบ เหมือนกับ ราชอาณาจักรโบฮีเมียหรือราชอาณาจักรโมราเวีย. ราชอาณาจักรบอสเนียและเฮอร์เซโกวีนาของราชวงศ์ฮับสบูร์กสิ้นสุดลงหลังการพ่ายแพ้สงครามโลกครั้งที่1
ประวัติศาสตร์ > ราชอาณาจักรยูโกสลาเวีย

บทความหลัก: ราชอาณาจักรยูโกสลาเวีย
ราชอาณาจักรยูโกสลาเวียก่อตั้งขึ้นโดยการรวมตัวของรัฐแห่งชาวสโลวีน โครแอต และเซิร์บที่เพิ่งก่อตั้งขึ้นและราชอาณาจักรเซอร์เบียที่เป็นราชอาณาจักรอิสระ ราชอาณาจักรมอนเตเนโกรตกไปอยู่ภายใต้การปกครองของเซอร์เบียก่อนหน้านั้นแล้ว ราชอาณาจักรยูโกสลาเวียล้มสลายเมื่อ กองทัพนาซีเยอรมันบุกยูโกสลาเวีย
ประวัติศาสตร์ > สหพันธ์สาธารณรัฐสังคมนิยมยูโกสลาเวีย

บทความหลัก: สหพันธ์สาธารณรัฐสังคมนิยมยูโกสลาเวีย
ในปี 1943 พรรคคอมมิวนิสต์ยูโกสลาเวียก็สามารถปลดปล่อยยูโกสลาเวียได้ ภายใต้การนำของ ยอซีป บรอซ ตีโต  ในปี 1991 มาซิโดเนีย โครเอเชียและสโลวีเนีย แยกประเทศ และในปี 1992 เมื่อบอสเนียและเซอร์เบียแตกคอและทำสงครามกัน เนื่องจากบอสเนียไม่พอใจที่เซอร์เบียรุกรานโครเอเชีย ทำให้ยูโกสลาเวียล่มสลาย และเกิดสงครามยูโกสลาเวีย
ประวัติศาสตร์ > สงครามบอสเนีย

บทความหลัก: สงครามบอสเนีย
สงครามบอสเนีย หรือ สงครามกลางเมืองบอสเนีย เป็นสงครามความขัดแย้งชาติพันธุ์ระหว่างชาวโครแอต ชาวเซิร์บ และชาวบอสเนียซึ่งเป็นชาวมุสลิม สงครามปะทุในวันที่ 6 เมษายน ค.ศ. 1992 เมื่อชาวเซิร์บได้ก่อจลาจลเพื่อแยกตัวเป็นอิสระ ในขณะเดียวกันชาวโครแอตก็แยกดินแดนเป็นอิสระเช่นเดียวกัน ในช่วงสัปดาห์เดียวบอสเนียเกือบทั้งประเทศกลายเป็นทะเลเพลิง สงครามขยายวงกว้างไม่เว้นแต่กรุงซาราเยโว เมืองหลวงของบอสเนีย
ประชากร

ประเทศบอสเนียมีประชากรประมาณ 3,790,000 คน โดยแบ่งเป็น ชาวบอสเนีย 50.11% ชาวเซิร์บ 30.78% ชาวโครแอต 15.43%[ต้องการอ้างอิง]
ประชากร > ศาสนา

ประเทศบอสเนียและเฮอร์เซโกวีนานอกจากมีความหลากหลายทางเชื้อชาติ แล้ว ยังมีความหลากหลายทางศาสนา โดยเมืองหลวงของประเทศ ซาราเยโว ถูกตั้งฉายาว่า เยรูซาเลมแห่งยุโรป หรือ เยรูซาเลมแห่งโลกตะวันตก
| ศาสนาในประเทศบอสเนียและเฮอร์เซโกวีนา (2013) |
| --- | --- | --- | --- | --- |
| ศาสนา | ศาสนา |  | เปอร์เซ็น | เปอร์เซ็น |
| อิสลาม | อิสลาม |    | 51% | 51% |
| ออร์ทอดอกซ์ | ออร์ทอดอกซ์ |    | 31% | 31% |
| โรมันคาทอลิก | โรมันคาทอลิก |    | 15% | 15% |
| อื่นๆ | อื่นๆ |    | 3% | 3% |
ราชอาณาจักรบอสเนีย
วิกฤตตะวันออกครั้งใหญ่ระหว่างฝ่ายสันนิบาตบอลข่านกับออตโตมัน
ตึกแถวในซาราเยโว ในยุคที่ราชวงศ์ฮับสบูร์กปกครอง
BBI Center ห้างสรรพสินค้าและศูนย์กลางของธนาคารBBI
ตำนานสมเด็จพระนเรศวรมหาราช ภาค ๓ ยุทธนาวี

| ตำนานสมเด็จพระนเรศวรมหาราช ภาค ๓ ยุทธนาวี |
| --- | --- |
ใบปิดภาพยนตร์อย่างเป็นทางการ
กำกับ: หม่อมเจ้าชาตรีเฉลิม ยุคล
บทภาพยนตร์: หม่อมเจ้าชาตรีเฉลิม ยุคล ดร.สุเนตร ชุตินธรานนท์
อำนวยการสร้าง: หม่อมกมลา ยุคล ณ อยุธยา คุณากร เศรษฐี
นักแสดงนำ: วันชนะ สวัสดี วินธัย สุวารี นพชัย ชัยนาม ทักษอร ภักดิ์สุขเจริญ อินทิรา เจริญปุระ จักรกฤษณ์ อำมะรัตน์ สรพงศ์ ชาตรี ดอม เหตระกูล อคัมย์สิริ สุวรรณศุข ศิรพันธ์ วัฒนจินดา นภัสกร มิตรเอม ศุภกรณ์ กิจสุวรรณ ปราบต์ปฏล สุวรรณบาง คมกริช อินทรสุวรรณ
กำกับภาพ: สตานิสลาฟ ดอร์ซิก
ตัดต่อ: หม่อมเจ้าชาตรีเฉลิม ยุคล หม่อมราชวงศ์หญิงปัทมนัดดา ยุคล
ดนตรีประกอบ: แซนดี้ แม็คเลลแลนด์ รอส คัลลัม
บริษัทผู้สร้าง: พร้อมมิตร โปรดักชั่น 
ผู้จัดจำหน่าย: สหมงคลฟิล์ม อินเตอร์เนชั่นแนล
วันฉาย: 25 มีนาคม พ.ศ. 2554  (รอบปฐมทัศน์) 28 มีนาคม พ.ศ. 2554  (รอบสื่อมวลชน) 30 มีนาคม พ.ศ. 2554  (รอบการกุศล) 31 มีนาคม พ.ศ. 2554  (รอบฉายทั่วไป)
ความยาว: 147 นาที
ประเทศ: ไทย
ภาษา: ไทย พม่า มอญ จีน
ทำเงิน: 201.08 ล้านบาท  (กรุงเทพ, ปริมณฑล และจังหวัดเชียงใหม่)
ก่อนหน้านี้: ประกาศอิสรภาพ
ต่อจากนี้: ศึกนันทบุเรง
ข้อมูลจาก IMDb
ข้อมูลจากสยามโซน
ตำนานสมเด็จพระนเรศวรมหาราช ภาค ๓ ยุทธนาวี เป็นภาพยนตร์ไทยแนวมหากาพย์ ดรามา อิงประวัติศาสตร์ ที่ออกฉายในปี พ.ศ. 2554 กำกับโดย หม่อมเจ้าชาตรีเฉลิม ยุคล เป็นภาคต่อจาก ประกาศอิสรภาพ เป็นภาพยนตร์เรื่องที่สามในภาพยนตร์ชุด ตำนานสมเด็จพระนเรศวรมหาราช  นำแสดงโดย วันชนะ สวัสดี ผู้รับบท สมเด็จพระนเรศวรมหาราช, วินธัย สุวารี, นพชัย ชัยนาม, สรพงศ์ ชาตรี, ฉัตรชัย เปล่งพานิช, จักรกฤษณ์ อำมะรัตน์, นภัสกร มิตรเอม, ทักษอร ภักดิ์สุขเจริญ, อินทิรา เจริญปุระ และนักแสดงสมทบอื่น ๆ และจัดจำหน่ายโดยสหมงคลฟิล์ม อินเตอร์เนชั่นแนล
ฉากสำคัญคือ ยุทธนาวี ประการแรกเป็นเรื่องความสมจริงและยิ่งใหญ่ของฉากที่สร้างจากประวัติศาสตร์ของชาติ ประการที่สองเป็นกลยุทธ์ทางการศึกและพระปรีชาของสมเด็จพระนเรศวรมหาราช ที่สามารถเอาชนะข้าศึกที่มีกำลังพลมากกว่า โดยใช้กุศโลบายทางการรบที่เหนือชั้น ประการสุดท้าย คือความเสียสละของคนไทยที่มีน้ำหนึ่งใจเดียวกันในการปกป้องบ้านเมืองให้พ้นจากอริราชศัตรู
เนื้อเรื่อง

ในปีพุทธศักราช 2127 การประกาศเอกราชที่เมืองแครง ทำให้พระเจ้านันทบุเรงแห่งพม่าเกิดความประหวั่นพรั่นพรึงว่า อยุธยาในฐานะประเทศราชในขณะนั้นทำการเยี่ยงนี้อาจเป็นชนวนให้ประเทศราชอื่นๆ ตั้งตัวกระด้างกระเดื่องตาม แต่ด้วยติดศึกอังวะ จึงส่งเพียงพระยาพะสิมและพระเจ้าเชียงใหม่เข้าประชิดกรุงศรีอยุธยา
กิตติศัพท์การชนะศึกของสมเด็จพระนเรศหลายครั้งหลายคราระบือไกลถึงแผ่นดินละแวก เจ้ากรุงละแวกมิได้ทอดธุระ ได้ลอบส่งจารชนชาวจีนฝีมือกล้านามว่า “จีนจันตุ” มาลอบสืบความ ที่กรุงศรีอยุธยาแต่ถูกจับพิรุธได้จนต้องลอบตีสำเภาหนีกลับกรุงละแวก สมเด็จพระนเรศทรงนำทัพเรือออกตามจนเกิดยุทธนาวี แต่พระยาจีนจันตุหนีรอดได้ เมื่อเจ้ากรุงละแวกได้ทราบกิตติศัพท์การณรงค์ของพระนเรศจึงเปลี่ยนพระทัยหันมาสานไมตรีกับอยุธยา และส่งพระศรีสุพรรณราชาธิราชผู้อนุชามาช่วยอยุธยาทำศึกหงสา หากแต่พระศรีสุพรรณผู้นี้ต่างจากเจ้ากรุงละแวกเพราะหาใคร่พอใจผูกมิตรด้วยอยุธยา การได้พระศรีสุพรรณมาเป็นสหายศึกจึงประหนึ่งอยุธยาได้มาซึ่งหอกข้างแคร่
ครั้งนั้นพม่ารามัญยกเข้ามาเป็นศึกกระหนาบถึง 2 ทาง ทัพพระยาพะสิมยกเข้ามาทาง ด่านพระเจดีย์สามองค์ เลยล่วงเข้ามาถึงแดนสุพรรณบุรี ส่วนพระเจ้าเชียงใหม่-นรธาเมงสอ มาจากทางเหนือ นำทัพบุกลงมาตั้งค่ายถึงบ้านสระเกศ แขวงเมืองอ่างทอง พระนเรศวรและกองทัพของพระองค์ได้วางแผนในการแยกสายเข้าตีทัพของพม่านั้นโดย แข่งกับเวลา หากช้าไปอยุธยาอาจแตกพ่ายก็เป็นได้ นอกจากนี้ยังมีศึกรักระหว่างรบของคนสี่คน คือ พระราชมนู เลอขิ่น เสือหาญฟ้า และรัตนาวดี รวมถึงสถานะของพระสุพรรณกัลยาที่อาจต้องเป็นบาทบริจาริกาของพระเจ้านันทบุเรง ผู้ราชบุตรแห่งพระเจ้าบุเรงนองอดีตสวามีอีกด้วย
กองทัพพระยาพสิมยกเข้ามาถึงเมืองกาญจนบุรี (ถึงก่อนทัพเจ้าเมืองเชียงใหม่) สมเด็จพระนเรศวรทรงให้พระยาจักรียกทัพเรือไปยิงปืนใหญ่ดักข้าศึกแถว ๆ เมืองสุพรรณบุรี ทัพพม่าถูกปืนใหญ่แตกพ่ายหนีไป ต่อมาสมเด็จพระนเรศวรกับพระเอกาทศรถยกทัพไปถึงตำบลป่าโมก ก็พบกับกองทัพพม่าซึ่งลงมาเที่ยวรังแกราษฎรทางเมืองวิเศษชัยชาญ จึงได้เข้าโจมตีจนทัพพม่าล่าถอยไป พระเจ้าเชียงใหม่จึงจัดกองทัพยกลงมาอีก สมเด็จพระนเรศวรจึงดำรัสสั่งให้พระราชมนูคุมกองทัพขึ้นไปลาดตระเวนดูก่อน กองทัพพระราชมนูไปปะทะกับพม่าที่บ้านบางแก้ว สมเด็จพระนเรศวรเสด็จขึ้นไปถึงบ้านแห จึงมีดำรัสให้ข้าหลวงขึ้นไปสั่งพระราชมนูให้ทำเป็นล่าทัพกลับถอยลงมา แล้วพระองค์กับพระอนุชาก็รุกไล่ตีทัพพม่าแตกพ่ายทั้งทัพหน้าและทัพหลวงจนถึงค่ายที่ตั้งทัพของพระเจ้าเชียงใหม่ที่บ้านสระเกษ ทัพของพระเจ้าเชียงใหม่จึงแตกกระจัดกระจายไป
เมื่อได้ค่ายที่บ้านสระเกศแล้วสมเด็จพระนเรศวรทรงติดตามพระเจ้าเชียงใหม่ขึ้นไปถึงนครสวรรค์ ทรงทราบข่าวว่าพระเจ้าเชียงใหม่นี้หนีไปอาศัยอยู่กับพระมหาอุปราชาที่เมืองกำแพงเพชรแล้ว หากติดตามไปอาจเสียทีพระมหาอุปราชาได้ จึงได้วางกำลังส่วนหนึ่งเป็นหน่วยลาดตระเวนเอาไว้ที่เมืองนครสวรรค์ แล้วยกทัพเสด็จกลับพระนคร
ตัวละคร

| ตัวละคร | รับบทโดย |
| --- | --- |
สมเด็จพระนเรศวรมหาราช: วันชนะ สวัสดี
สมเด็จพระเอกาทศรถ: วินธัย สุวารี
มณีจันทร์: ทักษอร ภักดิ์สุขเจริญ
พระราชมนู: นพชัย ชัยนาม
พระเจ้านันทบุเรง: จักรกฤษณ์ อำมะรัตน์
มังกะยอชวา: นภัสกร มิตรเอม
พระยาละแวก: เศรษฐา ศิระฉายา
พระศรีสุพรรณราชาธิราช: ดิลก ทองวัฒนา
เล่อขิ่น: อินทิรา เจริญปุระ
เสือหาญฟ้า: ดอม เหตระกูล
รัตนาวดี: อคัมย์สิริ สุวรรณศุข
อังกาบ: ศิรพันธ์ วัฒนจินดา
พระยาจีนจันตุ: ชูชาติ ทรัพย์สุทธิพร
นรธาเมงสอ พระเจ้าเชียงใหม่: ชลิต เฟื่องอารมย์
มหาเถรคันฉ่อง: สรพงศ์ ชาตรี
พระยาพะสิม: ครรชิต ขวัญประชา
ไอ้ขาม: ศุภกรณ์ กิจสุวรรณ
งานสร้างภาพยนตร์

ภาพยนตร์เรื่องตำนานสมเด็จพระนเรศวรมหาราช ที่กลับมาสานต่อความยิ่งใหญ่อีกครั้ง โดยฉากสำคัญของภาคนี้คือ ยุทธนาวี ซึ่งเป็นฉากรบทางเรือ และยังไม่เคยปรากฏในภาพยนตร์ไทยเรื่องไหนมาก่อน
อีกสาเหตุหนึ่งที่ทำให้ ตำนานสมเด็จพระนเรศวรมหาราช 3 ยุทธนาวี ทิ้งช่วงจากภาคที่แล้ว 4 ปี ก็คือ ภาพยนตร์นี้ถ่ายทำยากกว่าภาคก่อน ๆ โดยเฉพาะอย่างยิ่ง การที่หนังภาคนี้ต้องมีสัตว์อย่าง ช้าง และ ม้า เข้าฉากเป็นจำนวนมาก ซึ่งยากมากต่อการควบคุม
ภาพยนตร์เรื่องนี้มีฉากใหญ่ที่รบกันทางน้ำ ซึ่งการถ่ายหนังกันในน้ำจริง ๆ จะไม่สามารถควบคุมทิศทางลม และกระแสน้ำได้ ที่มาของ ตอน ยุทธนาวี นั่นมาจากเนื้อหาสำคัญส่วนหนึ่งในหนังภาคนี้คือการที่ พระยาจีนจันตุ ถูก สมเด็จพระนเรศวรมหาราช  จับได้ว่าเป็นสายลับให้เขมร จึงพยายามแล่นเรือสำเภาหนีการไล่ล่าของพระนเรศวร และเป็นสาเหตุให้การทำ ยุทธนาวี เกิดขึ้นในหนังภาคนี้ ซึ่งเป็นการรบกันกลางน้ำของกองเรือพิฆาตของสมเด็จพระนเรศวร กับ เรือสำเภาของพระยาจีนจันตุที่เข้ามาเป็นไส้ศึกยังกรุงอโยธยา โดยฉากรบทางเรือให้สมจริง นอกจากนี้ยังมีการสร้างเรือสำเภาจีนโบราณที่สามารถใช้งานได้จริง ลำเดียวในโลก เพื่อนำมาใช้สำหรับฉากนี้โดยเฉพาะอีกด้วย
เรือสำเภาจีนโบราณลำนี้ยาว 35 เมตร กว้างประมาณ 8 เมตร  ความสูง 2 ชั้น 5 เมตร ใช้ฝีพาย 72 คน ประจำ 36 ช่องพาย ผู้ออกแบบใช้เวลาค้นคว้าข้อมูลจากพงศาวดารไทยและบันทึกประวัติศาสตร์ของต่างชาติที่เข้ามาในสมัยอยุธยานับร้อยเล่ม ตั้งแต่ปี พ.ศ. 2551 ใช้เวลาในการสร้างและตกแต่งถึง 6 เดือน ด้วยงบประมาณกว่า 30 ล้านบาท โครงสร้างเป็นเหล็กและใช้ไม้ประกอบและตกแต่งทั้งลำ มีอายุการใช้งานกว่า 30 ปี โดยสามารถปรับเปลี่ยนเป็นเรือสำเภาแบบตะวันตกได้เพื่อนำไปใช้ในการถ่ายทำภาพยนตร์เรื่องอื่น ๆ
โดยครั้งแรก ความตั้งใจของผู้สร้าง คือ ม.จ.ชาตรีเฉลิม ได้วางตัวให้ ฉี เส้าเฉียน รวมถึงแม้กระทั่ง หลิว เต๋อหัว 2 นักแสดงชาวฮ่องกงชื่อดัง เป็นผู้รับบทพระยาจีนจันตุ
การออกฉาย

สมเด็จพระนางเจ้าฯ พระบรมราชินีนาถ เสด็จพระราชดำเนินพร้อมด้วยสมเด็จพระเจ้าลูกเธอ เจ้าฟ้าจุฬาภรณ์วลัยลักษณ์ อัครราชกุมารี ทอดพระเนตรภาพยนตร์รอบปฐมทัศน์ เมื่อวันที่ 25 มีนาคม พ.ศ. 2554 ณ โรงมหรสพหลวง ศาลาเฉลิมกรุง โดยมีผู้กำกับ คณะทำงาน นักแสดง และแขกผู้มีเกียรติ เฝ้าฯ รับเสด็จ โดยภาพยนตร์มีกำหนดฉายรอบสื่อมวลชนในวันที่ 28 เดือนเดียวกัน ณ พารากอนซีนีเพล็กซ์ สยามพารากอน
นอกจากนี้ทางสหมงคลฟิล์มยังจัดฉายรอบการกุศลช่วยเหลือผู้ประสบภัยในญี่ปุ่น ในวันที่ 30 มีนาคม พ.ศ. 2554 ณ โรงภาพยนตร์เวิลด์ แม็กซ์ สกรีน เอส เอฟ เวิลด์ ซีนีมา ศูนย์การค้าเซ็นทรัลเวิลด์
ข้อแตกต่างจากประวัติศาสตร์

เหตุการณ์การไล่ตามจับพระยาจีนจันตุนี้ เกิดขึ้นก่อนประกาศอิสรภาพที่เมืองแครงของสมเด็จพระนเรศวร และเกิดก่อนการสวรรคตของพระเจ้าบุเรงนองด้วย ซึ่งทาง ม.จ.ชาตรีเฉลิม ผู้สร้างก็ยอมรับในจุดนี้
แหล่งข้อมูลอื่น

ข้อมูลจากสยามโซน
ตัวอย่างภาพยนตร์อย่างเป็นทางการ
| ด ค กผลงานโดย หม่อมเจ้าชาตรีเฉลิม ยุคล |
| --- | --- | --- |
| กำกับภาพยนตร์ |  มันมากับความมืด (2514)  เขาชื่อกานต์ (2516)  เทพธิดาโรงแรม (2517)  ความรักครั้งสุดท้าย (2517)  ผมไม่อยากเป็นพันโท (2518)  นางแบบมหาภัย (2518)  เทวดาเดินดิน (2519)  รักคุณเข้าแล้ว (2520)  ทองพูน โคกโพ ราษฎรเต็มขั้น (2520)  กาม (2521)  อุกาฟ้าเหลือง (2523)  ถ้าเธอยังมีรัก (2524)  มือปืน (2526)  อิสรภาพของทองพูน โคกโพ (2527)  ครูสมศรี (2529)  คนเลี้ยงช้าง (2533)  น้องเมีย (2533)  มือปืน 2 สาละวิน (2536)  เฮโรอีน (2537)  เสียดาย (2537)  เสียดาย 2 (2539)  กล่อง (2541)  สุริโยไท (2544)  ความรักครั้งสุดท้าย (2546)  ตำนานสมเด็จพระนเรศวรมหาราช (2550–2558) องค์ประกันหงสา  ประกาศอิสรภาพ  ยุทธนาวี  ศึกนันทบุเรง  ยุทธหัตถี  อวสานหงสา  พันท้ายนรสิงห์ (2558–2559)  |  |
| อำนวยการสร้าง |  คืนบาป พรหมพิราม (2546)  โหมโรง (2547)  |  |
การเลือกตั้งนายกองค์การบริหารส่วนจังหวัดนนทบุรี พ.ศ. 2563

การเลือกตั้งนายกองค์บริหารส่วนจังหวัดนนทบุรี พ.ศ. 2563 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2563 กำหนดให้มีขึ้นในวันที่ 20 ธันวาคม พ.ศ. 2563 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง
ภาพรวม > ผลการเลือกตั้งนายกองค์การบริหารส่วนจังหวัด (รวมทั้งจังหวัดนนทบุรี)

| สังกัด | สังกัด | ผู้สมัคร | คะแนนเสียง> จน. | คะแนนเสียง>  % | คะแนนเสียง> +/– |
| --- | --- | --- | --- | --- | --- |
|  | กลุ่มผึ้งหลวง | พ.ต.อ. ธงชัย เย็นประเสริฐ | 197,592 | 46.61% |  |
|  | คณะก้าวหน้า | ไพบูลย์ กิจวรวุฒิ | 139,401 | 32.89% |  |
|  | กลุ่มพลังนนท์ | ฉลอง เรี่ยวแรง | 68,589 | 16.18% |  |
|  | ผู้สมัครอิสระ | พิมพร ชูรอด | 18,305 | 4.32% |  |
| ผลรวม | ผลรวม | ผลรวม | 423,887 | 100.00% | – |
ภาพรวม > ผลการเลือกตั้งนายกองค์การบริหารส่วนจังหวัด (รายอำเภอ)

| อำเภอ> อำเภอ.อำเภอ | พ> ต.อ. ธงชัย..คะแนนเสียง | พ> ต.อ. ธงชัย..% | ไพบูลย์> .คะแนนเสียง | ไพบูลย์> .% | ฉลอง> .คะแนนเสียง | ฉลอง> .% | พิมพร> .คะแนนเสียง | พิมพร> .% | ผลรวม> ผลรวม.คะแนนเสียง | ผลรวม> ผลรวม.% | ผลการเลือกตั้ง> ผลการเลือกตั้ง.ผลการเลือกตั้ง |
| --- | --- | --- | --- | --- | --- | --- | --- | --- | --- | --- | --- |
| ไทรน้อย | 17,434 | 62.89 | 6,326 | 22.82 | 3,652 | 13.17 | 311 | 1.12 | 27,723 | 100.00 | พ.ต.อ. ธงชัย ชนะ |
| บางกรวย | 17,262 | 38.23 | 17,060 | 37.79 | 8,828 | 19.55 | 1,999 | 4.43 | 45,149 | 100.00 | พ.ต.อ. ธงชัย ชนะ |
| บางบัวทอง | 45,616 | 47.13 | 32,846 | 33.94 | 15,479 | 15.99 | 2,841 | 2.94 | 96,782 | 100.00 | พ.ต.อ. ธงชัย ชนะ |
| บางใหญ่ | 22,696 | 42.64 | 16,169 | 30.38 | 10,986 | 20.64 | 3,375 | 6.34 | 53,226 | 100.00 | พ.ต.อ. ธงชัย ชนะ |
| ปากเกร็ด | 39,598 | 48.53 | 27,266 | 33.42 | 8,933 | 10.95 | 5,796 | 7.10 | 81,593 | 100.00 | พ.ต.อ. ธงชัย ชนะ |
| เมืองนนทบุรี | 54,986 | 46.05 | 39,734 | 33.27 | 20,711 | 17.34 | 3,983 | 3.34 | 119,414 | 100.00 | พ.ต.อ. ธงชัย ชนะ |
| ผลรวม | 197,592 | 46.61 | 139,401 | 32.89 | 68,589 | 16.18 | 18,305 | 4.32 | 423,887 | 100.00 | พ.ต.อ. ธงชัย ชนะ |
ผู้สมัครนายกองค์การบริหารส่วนจังหวัด

มีผู้สมัครรับเลือกตั้ง 4 คน ดังนี้
| ผู้สมัคร | สังกัด | หมายเลข |
| --- | --- | --- |
| นายไพบูลย์ กิจวรวุฒิ | คณะก้าวหน้า |  1 |
| นายฉลอง เรี่ยวแรง | กลุ่มพลังนนท์ | 2 |
| พันตำรวจเอก ธงชัย เย็นประเสริฐ | กลุ่มผึ้งหลวง | 3 |
| นางพิมพร ชูรอด | ผู้สมัครอิสระ | 4 |
ผู้สมัครนายกองค์การบริหารส่วนจังหวัด > หมายเลข 1 : นายไพบูลย์ กิจวรวุฒิ

อดีตผู้สมัครสมาชิกสภาผู้แทนราษฎร (ส.ส.) จังหวัดนนทบุรี เขต 4 พรรคอนาคตใหม่ ในการเลือกตั้งทั่วไปปี 2562 ลงสมัครในนามคณะก้าวหน้า
ผู้สมัครนายกองค์การบริหารส่วนจังหวัด > หมายเลข 2 : นายฉลอง เรี่ยวแรง

อดีตสมาชิกสภาผู้แทนราษฎรจังหวัดนนทบุรี 3 สมัย และอดีตผู้สมัครสมาชิกสภาผู้แทนราษฎร (ส.ส.) จังหวัดนนทบุรี เขต 2 พรรคพลังประชารัฐ ในการเลือกตั้งทั่วไปปี 2562 ลงสมัครในนามกลุ่มพลังนนท์
ผู้สมัครนายกองค์การบริหารส่วนจังหวัด > หมายเลข 3 : พันตำรวจเอก ธงชัย เย็นประเสริฐ

อดีตนายกองค์การบริหารส่วนจังหวัดนนทบุรี 3 สมัย (พ.ศ. 2547 - 2563) ลงสมัครในนามกลุ่มผึ้งหลวง
ผู้สมัครนายกองค์การบริหารส่วนจังหวัด > หมายเลข 4 : นางพิมพร ชูรอด

ผู้สมัครอิสระ
ผลการเลือกตั้งนายกองค์การบริหารส่วนจังหวัด

| ผลการเลือกตั้งนายกองค์การบริหารส่วนจังหวัดนนทบุรี> พรรค | ผลการเลือกตั้งนายกองค์การบริหารส่วนจังหวัดนนทบุรี> พรรค | ผลการเลือกตั้งนายกองค์การบริหารส่วนจังหวัดนนทบุรี> ผู้สมัคร | ผลการเลือกตั้งนายกองค์การบริหารส่วนจังหวัดนนทบุรี> คะแนนเสียง | ผลการเลือกตั้งนายกองค์การบริหารส่วนจังหวัดนนทบุรี> % | ผลการเลือกตั้งนายกองค์การบริหารส่วนจังหวัดนนทบุรี> ± |
| --- | --- | --- | --- | --- | --- |
|  | กลุ่มผึ้งหลวง | พันตำรวจเอก ธงชัย เย็นประเสริฐ (3)* | 197,592 | 46.61 | – |
|  | คณะก้าวหน้า   | ไพบูลย์ กิจวรวุฒิ (2) | 139,401 | 32.89 | – |
|  | กลุ่มพลังนนท์ | ฉลอง เรี่ยวแรง (2) | 68,589 | 16.18 | – |
|  | ผู้สมัครอิสระ | พิมพร ชูรอด (4) | 18,305 | 4.32 | – |
| ผลรวม | ผลรวม | ผลรวม | 423,887 | 100.00 | — |

| บัตรดี | บัตรดี | บัตรดี | 423,887 | 85.34 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 51,972 | 10.46 | – |
| บัตรเสีย | บัตรเสีย | บัตรเสีย | 20,848 | 4.20 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 496,707 | 50.02 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 992,984 | 100.00 | — |